На води (Петефи)
На води сам; вали шуште,
Зборе с чуном мојим,
Ја потежем тешко весло,
Да се чисто знојим.

Где си, мати, да ме видиш?
Рекла би занаго:
„Боже, куд ћеш?... Да с’ удавиш,
Чедо моје драго!”

Где си, ба̑бо, да ме видиш?
Рек’о би зацело:
„Куд те андрак тамо носи,
Да — квариш одело!”

Извор 
 1895. Бранково коло за забаву, поуку и књижевност. Година -{I}-, број 22, стр. 682.

Шандор Петефи
Преводи
Благоје Бранчић

hu:Vizen